Wiik ble involvert i fagforeningsarbeid som havnearbeider. Han var medlem av Namsos bystyre 1923–1928 og 1932–1940, varaordfører i 1926 og ordfører i 1927. Han tilhørte således det første sosialistiske flertallet i bystyret. Forut for gjenforeningen av Det norske Arbeiderparti og Norges Socialdemokratiske Arbeiderparti i 1927 var Wiik formann i Namsos arbeiderparti i ett år. Wiik var innvalgt på Stortinget fra Nord-Trøndelag 1928–1957, formann i Stortingets fullmaktskomité 1945–1957, visepresident i Odelstinget 1948–1949 og visepresident i Stortinget 1950–1957.